หนังสือเรื่อง “Grown Up Digital” เรื่องราวของคนรุ่นใหม่ที่กำลังเปลี่ยนแปลงโลก
คนหนุ่มสาวรุ่นใหม่สุด เป็นรุ่นที่เติบโตขึ้นมาโดยมีเครือข่ายโยงใยทาง Internet และทางสังคม เป็นลักษณะพื้นฐานของวิถีชีวิตและและวิธีการคิด
เนื้อหาสาระสำคัญของหนังสือเรื่อง"GrownUp Digital" ของ Don Tapscott คือเรื่องเกี่ยวกับการที่เยาวชนรุ่นใหม่กำลังเปลี่ยนแปลงโลก Don Tapscott มองการณ์ในแง่ดีเกี่ยวกับคนรุ่นใหม่และอนาคตเขากล่าวว่า คนรุ่นเขา คือรุ่น Baby Boomers หรือรุ่นที่เกิดในช่วงที่มีเด็กเกิดเป็นจำนวนมากหลังสงครามโลกครั้งที่สองนั้น เติบโตขึ้นมากับโทรทัศน์แต่เด็กรุ่นใหม่เติบโตขึ้นมากับคอมพิวเตอร์ ไม่ว่าจะเป็นการทำการบ้าน หาข้อมูลติดต่อกับเพื่อนฝูง ไปจนถึงเล่นเกมส์ Don Tapscott อ้างผลการวิจัยด้านสมองและทัศนวิสัยของมหาวิทยาลัย Rochester ซึ่งบ่งขี้ว่า การที่คนเราเข้าไปใช้งานคอมพิวเตอร์ในหลายๆ ด้านหลายๆ ทางแบบนี้ทำให้เกิดการเปลี่ยนแปลงในสมอง นักวิจัยพบว่านักเล่นวิดีโอเกมส์ทั่วไป เวลามองดูอะไรมักจะเห็นรายละเอียดต่างๆ ครอบคลุมมากกว่าคนที่ไม่เคยเล่น หรือไม่ค่อยได้ใช้คอมพิวเตอร์และสมองของคนเหล่านี้สามารถจัดการกับข้อมูลที่มองเห็นได้รวดเร็วกว่า Don Tapscott ลงความเห็นว่าการใช้คอมพิวเตอร์กำลังสร้างสมองให้เหมาะสมกับสภาพการณ์ในยุคศตวรรษที่ 21 ซึ่งเขาเห็นว่าเป็นเรื่องดี ในการศึกษาเพื่อเรียนรู้ เกี่ยวกับความเปลี่ยนแปลงในคนรุ่นใหม่ที่เติบโตขึ้นมากับคอมพิวเตอร์ที่เขาเรียกว่า "NetGeners" นั้น DonTapscott สัมภาษณ์เยาวชนอายุ 12 ปี ถีง 31 ปีเกือบ 6,000 คนใน 10ประเทศ เขาพบว่า คนรุ่นนี้มีทัศนคติและแบบฉบับพฤติกรรม ที่คล้ายคลึงกันหลายๆ อย่างเช่น คนรุ่นนี้คาดหวังความคล่องตัว และเสรีภาพในการเลือกวิถีการดำเนินชีวิตเพื่อนฝูงและผู้ร่วมงานมากกว่าที่คนรุ่นก่อนๆ คาดหวัง และยังชอบทำอะไรๆที่เป็นแบบฉบับของตัวเอง เขากล่าวว่าเด็กรุ่นใหม่สามารถเปลี่ยนแปลงโลกของพวกเขาเองได้ อย่างเปลี่ยนสิ่งต่างๆ บนหน้าจอคอมพิวเตอร์และอื่นๆ อีกมากมายที่เกี่ยวโยงหรืออยู่ในแวดวงของตัวเขา นอกจากนั้นเด็กรุ่นใหม่ ยังคาดหวังและต้องการความบันเทิง และเล่นกับทุกสิ่งทุกอย่างที่พวกเขาทำ ราว 60 %ของคนรุ่นนี้ที่เขาสำรวจความเห็นบอกว่าความสนุกกับบริการหรือผลิตภัณฑ์อย่างใดอย่างหนึ่งนั้น มีความสำคัญ เช่นเดียวกับความสามารถในการทำงานหรือการใช้งานของบริการหรือผลิตภัณฑ์นั้นๆ Don Tapscott เห็นว่าคนรุ่นใหม่นี้ กำลังเปลี่ยนแปลงวิธีคิดเกี่ยวกับการตลาด และตราของผลิตภัณฑ์ต่างๆตลอดจนในด้านความสัมพันธ์ ซึ่งพวกเขาต้องการที่จะสามารถติดต่อกับบริษัทผู้ผลิดต้องการมีส่วนเสนอแนะ และร่วมในการประดิษฐ์คิดค้นผลิตภัณฑ์ และบริการต่างๆไม่ใช่เป็นเพียงผู้ซื้อมาใช้เท่านั้น อีกอย่างหนึ่ง ที่คนรุ่นนี้ต้องการให้มีความสนุกสนานเพลิดเพลินก็คือในที่ทำงาน Don Tapscott กล่าวว่า สำหรับคนสมัยใหม่นั้น การทำงานการเรียนรู้ การทำงานร่วมกับคนอื่น และความสนุก ล้วนเป็นสิ่งเดียวกัน ขณะที่ตัวเขาเองและคนรุ่นBaby Boomers ด้วยกันจะมีช่วงทำงานแล้วก็ช่วงที่กลับบ้านและพักผ่อนผ่อนคลายสนุกสนานเพลิดเพลินไม่เกี่ยวกับการทำงาน เขากล่าวว่าอีกอย่างหนึ่งที่เป็นลักษณะของวิถีชีวิต ของคนรุ่นใหม่ ก็คือการเคลื่อนย้ายอยู่ไม่เป็นที่คนอเมริกันรุ่นใหม่นั้น พออายุสัก 27 ปี ส่วนใหญ่ทำงานเป็นงานที่สามแล้ว และด้วยเหตุที่ทำงานทางonline ได้ และการร่วมงานประสานงานกับผู้อื่นทำให้กำลังมีความเปลี่ยนแปลงอย่างรวดเร็วในด้านการทำงานของบริษัทต่างๆ และด้านอื่นๆ Don Tapscott กล่าวว่าคนรุ่นใหม่ มีความคิดที่โดดเด่น ในด้านความต้องการใคร่อยากจะแก้ปัญหาต่างๆ ของโลกไม่ใช่เพียงปัญหาของที่ทำงานเท่านั้น แต่เป็นปัญหาของทุกส่วนของสังคม และด้วยการใช้ web site ทางinternet การทำงานร่วมกับผู้อื่นอย่างเปิดเผยและการใช้ทรัพย์สินทางปัญญาร่วมกันของคนรุ่นนี้ ทำให้เรากำลังอยู่ในช่วงต้นของการเปลี่ยนแปลงทึ่ลึกซึ้งบางอย่างที่ผู้เขียนหนังสือเรื่อง "Grown Up Digital" หวังว่าจะช่วยให้เราสามารถจัดการกับปัญหาท้าทายต่างๆ ของโลกที่นับวันจะแคบลงทุกที แต่ Don Tapscott ก็เห็นว่า โลกยุค Digital ก็มีอันตรายด้วยเขาหวั่นเกรงในเรื่องที่คนรุ่นใหม่ยอมให้ข้อมูลส่วนตัวทางเครือข่ายต่างๆ ทางสังคมแบบใหม่นี้รวดเร็วเกินไป นอกจากนั้นเขาเห็นว่ามีช่องว่างกว้างใหญ่ระหว่างเยาวชนประเทศพัฒนาแล้ว กับเยาวชนในประเทศกำลังพัฒนาแต่ก็เห็นว่า การที่จำนวนผู้ใช้ Internetในประเทศจีนและในทวีปอัฟริกาในระยะ 10 ปีที่ผ่านมาเพิ่มขึ้นอย่างรวดเร็วนั้นเป็นสัญญาณที่ดี และหวังว่าแนวโน้มนี้จะรวดเร็วขึ้นต่อไป